Θέμα 2ο
2.1 Να γράψετε το γράμμα κάθε μίας από τις παρακάτω προτάσεις και, δίπλα, μία από τις λέξεις που συμπληρώνει σωστά την πρόταση. Σημειώνεται ότι δύο (2) από τις λέξεις θα περισσέψουν. Λέξεις που δίνονται: στρόβιλος, σπινθηριστής, εγχυτήρας, σφόνδυλος, συμπιέσεως, ψύξεως, εμβολισμού.
α. Το σώμα των κυλίνδρων περιλαμβάνει, εκτός από τους κυλίνδρους, τους θαλάμους κυκλοφορίας του νερού _______________ και τμήμα των αγωγών κυκλοφορίας του λαδιού.
β. Ο όγκος του κυλίνδρου που περιέχεται μεταξύ των άνω επιφανειών του εμβόλου στο ΑΝΣ και στο ΚΝΣ ονομάζεται όγκος _______________.
γ. Τα κύρια τμήματα που απαρτίζουν έναν αεριοστρόβιλο είναι ο συμπιεστής, ο θάλαμος καύσης και ο _______________.
δ. Η μετακίνηση του εμβόλου μεταξύ των νεκρών σημείων, εκτός από τη διαδρομή κατά την εκτόνωση των καυσαερίων, απαιτεί την κατανάλωση έργου. Το έργο αυτό, το παρέχει ο _______________.
ε. Στις βενζινομηχανές, την έναυση του μείγματος αέρα-καυσίμου, την πραγματοποιεί ο ηλεκτρικός _______________.

2.2 Σε ποιες κατηγορίες κατατάσσονται οι εμβολοφόρες παλινδρομικές ΜΕΚ ανάλογα με τον τρόπο, την πίεση, αλλά και την ποσότητα του αέρα που εισάγεται στον κύλινδρο;

